Plani i Presidentit Trump për paqen në Lindjen e Mesme
Plani kërkon rishikimin e hartës së Bregut Perëndimor në favor të Izraelit ndërsau ofron palestinezëve një mundësi të kushtëzuar drejt krijimit të shtetit
Presidenti Donald Trump shpalli të martën në Shtëpinë e Bardhë planin e tij të paqes për Lindjes e Mesme përkrah Kryeministrit Benjamin Netanyahu të Izraelit. Në plan përfshihet rishikimi i hartës së Bregut Perëndimor në favor të Izraelit,ndërsa u ofron palestinezëve një mundësi të kushtëzuar për krijimin e shtetit. Palestinezët e kanë hedhur poshtë planin duke u bërë thirrje fqinjëve arabë që ta bojkotojnë atë. Korrespondetja e Zërit të Amerikës në Shtëpinë e Bardhë Patsy Widakuswara sjell më shumë hollësi. Palestinezët në Gaza dogjën fotografi të Presidentit Trump dhe Kryeministrit Netanyahu, ndërsa dy udhëheqësit po takoheshin në Shtëpinë e Bardhë, ku presidenti amerkan shpalli vizionin e tij për zgjidhjen e konfliktit izraelo-palestinez. Plani njeh sovranitetin e Izraelit mbi Jeruzalemin dhe ripërcakton kufijtë në Bregun Perëndimor. Zgjidhja me dy shtete mbetet pjesë e planit, ndërsa kërkohet një shtet i ardhshëm palestinez me kryeqytet në pjesën lindore të Jeruzalemit. Presidenti Trump tha se do të dyfishojë territorin palestinez në shkëmbim të sovranitetit izraelit mbi vendbanimet në Bregun Perëndimor dhe një ngrirje katër vjeçare tëndërtimeve në vendbanimethebraike. Thomas Schwartz është profesor për marrëdhëniet e jashtme në Universitetin Vanderbilt. Presidenti Trump e ka njohur aneksimin e Lartësive Golan nga Izraeli ndërsa zhvendosi ambasadën amerikane nga Tel Avivi në Jeruzalem. Palestinezët nuk u përfshinë në plan dhe e hodhën poshtë atë menjëherë. Halah Ahmad është anëtar i Rrjetit Palestinez për Politikat, Al Shabaka. Plani mund të hapë shtegun për aneksimin e pjesës së Luginës së Jordanit në Bregun Perëndimor, një premtim i fushatës së zotit Netanyahu. Dy udhëheqësit janë në prag të rizgjedhjes ndërsa kritikët ngrenë pikëpyetje për momentin e shpalljes së planit. Zoti Netanyahu po përballet me akuza për korrupsion në Izrael ndërsa Senati amerikan po zhvillon një gjyq lidhur me mundësinë e shkarkimit të Presidentit Trump. Që nga marrëveshja e Oslos për paqen në vitin1993, presidentët amerikanë janë përpjekur pa suksespërndërmjetësimin e një marrëvesheje paqeje në Lindjen e Mesme. Qershorin e kaluar Presidenti Trump publikoi pjesën ekonomike të planit, e cila u refuzua nga palestinezët. Plani i Presidentit Trump për paqen në Lindjen e Mesme